stanford-oval/wikipedia huggingface dataset:
Tampereen Urheilun Edistämissäätiö
Toiminta

Sen päätavoitteena oli liikunnan tarpeita palvelevan urheilutalon saaminen Tampereelle, mutta säätiö toimi myös muun urheilutoiminnan ja -rakentamisen edistämiseksi Tampereella. Vaikka Tampereelle ei koskaan valmistunut säätiön alkuperäisten ajatusten mukaista urheilutaloa, oli säätiö voimakkaasti myötävaikuttamassa urheilupaikkojen, kuten Ratinan stadionin ja Pyynikin uimahallin, rakentamiseen Tampereelle.
Säätiöön kuuluvat kaikki tamperelaiset urheiluseurat ja -järjestöt, jotka ovat ilmoittaneet edustajansa säätiön edustajistoon. Kaksi kertaa vuodessa kokoontuva edustajisto valitsee säätiön hallituksen, joka päättää apurahojen saajista. Vuonna 2009 säätiöön kuuluu 60 tamperelaista urheilujärjestöä. Parhaimmillaan jäseniä on ollut vuonna 1989, jolloin mukana oli peräti 86 jäsenjärjestöä. Yhteensä historian saatossa toiminnassa on ollut mukana noin 150 eri tamperelaista urheilujärjestöä.
Säätiön varainhankinnassa merkittävimmässä asemassa olivat Tammelantorin Tempauksina tunnetut kansanjuhlat, jotka laadukkaalla ohjelmistollaan keräsivät vuodesta 1946 vuoteen 1963 vuosittain 6800-16000 osallistujaa.
Toiminta > Puheenjohtajat

Hallituksen puheenjohtaja: Kari Kaitasuo
Edustajiston puheenjohtaja: Harri Moilanen
Aiheesta muualla

Tampereen Urheilun Edistämissäätiön kotisivut[vanhentunut linkki]
Margarita Drobiazko

| Margarita Drobiazko |
| --- | --- |
 Margarita Drobiazko ja Povilas Vanagas 2001-2002 kauden vapaaohjelmassa
Henkilötiedot
Syntynyt: 21. joulukuuta 1971 (ikä 52) Moskova, Neuvostoliitto
Kansalaisuus:   Liettua (2023 asti)  Venäjä  Neuvostoliitto
Taitoluistelija
Pituus:  170 cm
Pari:  Povilas Vanagas
Entiset parit:  Oleg Granionov (Venäjä)
Entiset valmentajat:  Elena Maslennikova, Igor Shpilband,  Rostislav Sinicyn,  Elena Tchaikovskaia,  Lilija Vanagiene,  Anatoliy Petukhov,  Betty Callaway,  Tatiana Tarasova,  Natalia Dubova,  Natalia Linichuk
Entiset koreografit:  Elena Maslennikova Gintaras Svistunavicius Vasily Kleimenov Elena Tchaikovskaia Christopher Dean Jayne Torvill
Luisteluseura:  Sports School Baltu Ainiai
Aloittanut:  1977
Lopettanut:  2002, 2006
Henkilökohtaiset parhaat pisteet (ISU)
Pisteet yhteensä:  196.18 EM 2006
Pakollinen tanssi:  38.34 EM 2006
Rytmitanssi:  59.60 MM 2006
Vapaatanssi:  100.89 EM 2006
Margarita Aleksandrovna Drobiazko (ven. Маргарита Александровна Дробязко, s. 21. joulukuuta 1971, Moskova) on venäläinen taitoluistelija. Hän muodostaa Povilas Vanagasin kanssa kuuluisan jäätanssiparin.
Drobiazko jäi Neuvostoliiton hajottua Liettuaan ja edusti maata ja sai sen kansalaisuuden 1993.
Drobiazko ja Vanagas ovat voittaneet pronssia taitoluistelun maailman- (2000) ja Euroopan-mestaruuskilpailuissa (2000, 2006). Drobiazko ja Vanagas ovat osallistuneet viisiin talviolympialaisiin (1992, 1994, 1998, 2002, 2006).
Drobiazko ja Vanagas menivät naimisiin kesäkuussa 2000.
Syyskuussa 2023 Liettuan presidentti Gitanas Nausėda allekirjoitti asetuksen, jonka mukaan Drobiazkolta riistettiin Liettuan kansalaisuus. Maan parlamentti oli samana vuonna säätänyt lain, jonka mukaan Liettuan turvallisuutta uhkaava kaksoiskansalainen voi menettää kansalaisuutensa. Liettuan viranomaisten mukaan Drobiazko on läheinen ystävä taitoluistelija Tatjana Navkan kanssa, joka on Venäjän presidentin lehdistösihteerin Dmitri Peskovin vaimo.
Aiheesta muualla

Kuvia tai muita tiedostoja aiheesta Margarita Drobiazko Wikimedia Commonsissa
Tasmanianvalas

| Tasmanianvalas |
| --- | --- |
 Tasmanianvalaan koko verrattuna ihmiseen
Uhanalaisuusluokitus
 Puutteellisesti tunnettu  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Valaat Cetacea
Alalahko::  Hammasvalaat Odontoceti
Heimo::  Nokkavalaat Hyperoodontidae
Suku::  Sheperdinvalaat Tasmacetus  Oliver, 1937
Laji::  shepherdi
Kaksiosainen nimi
 Tasmacetus shepherdi  Oliver, 1937 
 Tasmanianvalaan tunnettu levinneisyysalue
Katso myös
   Tasmanianvalas Wikispeciesissä   Tasmanianvalas Commonsissa 
Infobox OKNimi-testi OKIUCN-testi OK: 
Tasmanianvalas eli kirjonokkavalas (Tasmacetus shepherdi) on noin kuusimetrinen, huonosti tunnettu valaslaji, jota on tavattu eteläisellä pallonpuoliskolla.
Tasmanianvalas kasvaa 6–7 metriä pitkäksi ja painaa noin kuusi tonnia. Sen pää on pieni ja kuono on pitkulainen nokka. Hengitysaukko sijaitsee epäsymmetrisesti pään vasemmalla puolella. Selkäevä on pieni ja sijaitsee kolmanneksen valaan pituudesta pyrstöstä lukien. Saman heimon muista lajeista tasmanianvalaan voi parhaiten erottaa hampaidensa perusteella. Koska valaat tummuvat kuoltuaan ja niitä on harvoin nähty elävinä, niiden tarkkaa väritystä ei tunneta.
Laji tunnetaan lähinnä parinkymmenen maihin ajautuneen yksilön perusteella. Kohtaamiset ovat kaikki tapahtuneet 30. eteläisen leveyspiirin eteläpuolella, Etelä-Amerikan, Australian ja Uuden-Seelannin lähivesillä. Laji kuvattiin tieteelle vuonna 1937, ja se on sukunsa ainoa laji. Nisäkäsnimistötoimikunta on ehdottanut lajille uutta suomenkielistä nimeä kirjonokkavalas.
Tasmanianvalaat syövät kaloja, mustekaloja ja äyriäisiä, joita ne kenties pyydystävät läheltä merenpohjaa. Useimmat muut nokkavalaat syövät lähes pelkästään mustekalaa.
Seventh Angel

| Seventh Angel |
| --- | --- |


Tiedot
Toiminnassa:  1987–1992, 2008-
Tyylilaji:  thrash metal, doom metal, NWOBHM
Kotipaikka:  Netherton, West Midlands, Yhdistynyt kuningaskunta
Laulukieli:  englanti
Jäsenet:  Ian Arkley,  kitara, laulu   Scott A. Rawson,  kitara   Simon Bibby,  basso   Simon Jones,  basso   Andrew "Tank" Thompson,  rummut  
Entiset jäsenet:  Simon Brynmawr,  basso   Andrew Blount,  basso   Andy Hopkins,  basso   Jon Willis,  basso (live)   Earl Morris,  basso   Colin Brookes,  rummut kiertueella 1989   Mark Broomhead,  basso   Nic White,  basso   Mark Ruff,  rummut  
Levy-yhtiö:  Under One Flag (Music for Nations   Bombworks Records, 2009  
Aiheesta muualla
Kotisivut
Seventh Angel on brittiläinen thrash metal -yhtye, joka perustettiin vuonna 1987. Yhtye tuli tunnetuksi tavastaan yhdistää doom metalia ja melankolisia tunnelmaosia musiikkiinsa. Brittiläinen sanomalehti The Daily Telegraph nimitti Seventh Angelia aikanaan "yhdeksi Yhdistyneen kuningaskunnan johtavista kristillisistä thrash metal -yhtyeistä." Cross Rhythms -lehden mukaan "Seventh Angelia pidettiin pitkän aikaa Englannin parhaana metalliyhtyeenä."
Seventh Angel julkaisi 2 albumia, The Torment ja Lament for the Weary ennen hajoamistaan 1992. Seventh Angelilla oli levytyssopimus Music for Nations -levy-yhtiön kanssa, jolla oli tallissaan sellaisia nimekkäitä yhtyeitä kuin Metallica, Slayer ja Megadeth. Yhtye näyttäytyi konserttikoosteissa televisiokanavilla Channel 4 ja BBCTV. Seventh Angel palasi yhteen 23. toukokuuta 2008, allekirjoitti levytyssopimuksen Bombworks Recordsin kanssa ja julkaisi uuden albumin nimeltä The Dust of Years 24. kesäkuuta 2009.
Historia > Demokausi (1987–1989)

Seventh Angelin perustivat vuonna 1987 Ian Arkley ja Scott Rawson. Yhtyeen kokoonpano muuttui jatkuvasti: viiden rumpalin liityttyä ja lähdettyä vuonna 1988 otti rumpalin paikan Mark Ruff vuonna 1988 ja Seventh Angel äänitti ensimmäisen demonsa Seventh Angel. Mark Ruff toimi rumpalina ja Ian Arkley vastasi bassosta, kitaroista ja laulusta. Pian Simon Bibby otti basistin paikan soittaakseen yhtyeen paikallisilla konserteissa Midlandsin alueella. Yhtye soitti ensimmäisen konserttinsa Nethertonissa, West Midlandsin alueella. Seventh Angel soitti viidennen konserttinsa Greenbelt-festivaaleilla yhdysvaltalaisen punk-thrash metal -yhtye One Bad Pig:n kanssa vuonna 1989, jonka jälkeen Mark Ruff jätti yhtyeen ja Seventh Angel teki kiertueen Yhdistyneessä kuningaskunnassa sekä Irlannissa Whitecross-yhtyeen kanssa. Rummut kiertueella soitti Colin Brookes. Scott Rawson lähti yhtyeestä mutta palasi takaisin tuoden mukanaan Andrew "Tank" Thompsonin, joka otti Colin Brookesin paikan rumpalina.
Historia > Channel 4 ja The Daily Telegraph (1990)

Seventh Angelin äänittäessään livenä toista demoaan The Rehearsal Demo Scott ehti jälleen lähteä yhtyeestä kahdeksi kuukaudeksi palatakseen takaisin 27. joulukuuta 1989. 25. tammikuuta 1990 Seventh Angel esiintyi brittiläisen televisiokanavan Channel 4:n ohjelmassa Not on Sunday. He esittivät kappaleen Divine Takeover. Myös Brian Redhead haastatteli yhtyettä. The Daily Telegraph -lehti kuvaili Seventh Angelia "yhdeksi Ison-Britannian johtavista kristillisistä thrash metal -yhtyeistä". Yhtyeen demot saivat hyvän vastaanoton lukuisissa lehdissä.
14. helmikuuta Ian Arkley ja Simon Bibby joutuivat auto-onnettomuuteen, jossa Simon mursi kätensä ja Ian vahingoitti useita hampaitaan. Se ei kuitenkaan estänyt Seventh Angelia soittamasta sovittuja konserttejaan vaikka Simon pystyi vain laulamaan.
Historia > The Torment

12.–14. maaliskuuta Seventh Angel äänitti kolmannen demonsa Heed the Warning, se äänitettiin ja miksattiin White Rabbit Studiossa Bridgenorthissa, tuottajanaan Paul Hodson. Pian sen jälkeen Seventh Angel sai levytyssopimuksen Under One Flag (Music for Nations) -levy-yhtiön kanssa ja äänitti Mad Hat Sudiossa Wolwerhamptonissa esikoisalbuminsa The Torment, tuottajanaan jälleen Paul Hodson. Kansikuvan maalasi tunnettu brittiläinen kuvittaja Rodney Matthews.
Sen jälkeiset kuukaudet yhtye soitti konsertteja Dudleyn ja Stourbridgen alueilla, mukaan lukien viidesti Brierley Hillin The Rock Tavern -klubilla. Se osoittautui yhtyeen konserttipaikaksi, jossa yhtye sai aina parhaimman vastaanottonsa välittömiltä ihailijoilta. Seventh Angelista kehkeytyi pian sen verran suosittu, että marraskuussa yhtye toimi pääesiintyjänä Metal Meltdown -tapahtumassa, joka jäi myös Simon Bibbyn viimeiseksi konsertiksi: hän lähti yhtyeestä myöhemmin helmikuussa.
Historia > BBCTV ja Lament for the Weary (1991)

Helmikuussa 1991 Seventh Angel esiintyi BBC TV:ssä neljään otteeseen videomateriaalilla Metal Meltdown -festivaaleilta. Forbidden Desires oli valikoituna kappaleena. Simonin lähdettyä yhtye myös lopetti yhteistyön managerinsa Dave Williamsin kanssa.
Simon Jones auttoi yhtyettä liittymällä basistiksi keikkakokoonpanoon ja Seventh Angel konsertoi Hourshamin ja Stourbridgen alueella kevään 1991 aikana. Yhtye soitti myös festivaaleilla kuten Harry ja Crossfire. Seventh Angel myös teki kiertueen Yhdistyneen kuningaskunnan poikki Toranaga-yhtyeen kanssa 12. maaliskuuta – 7. huhtikuuta, soittaen 11 konserttia.
Seventh Angel äänitti toisen albuminsa Lament for the Wearyn 4.–16. heinäkuuta 1991 ICC Studiossa, tuottajanaan Roy Rowland. Albumi miksattiin elokuun ensimmäisen kymmenen päivän aikana. Lament for the Weary sai runsaasti hyviä arvosteluja ja siitä tuli Seventh Angelin kohokohta ollen yhtyeen arvostetuin ja suosituin albumi. Tyyli albumilla vaihtui ankarasta, suoraviivaisesta thrash metalista enemmän progressiivisempaan thrash-doom metaliin ja sisältää melankolista, puhdasta kitarointia. Ian Arkley sai useissa medioissa tunnustusta vaikuttavana kitaristina.
Seventh Angel soitti konsertin Greenbelt-festivaalien päälavalla 23. elokuuta, jakaen pääesiintyjän aseman Galactic Cowboys -yhtyeen kanssa. Lokakuussa Scott Rawson jätti yhtyeen kolmannen kerran ja lopullisesti. Seventh Angel jatkoi vain Ian ja Tank vakituisina jäseninään.
Seventh Angel ehti hajota kertaalleen mutta palasi kokoon esiintyäkseen Saksassa Christmas Rock Night -tapahtumassa 7. joulukuuta John Willis basistinaan. Myös Simon Bibby soitti konsertissa. Seuraavien kuukausien aikana Earl Morris ja Nic White soittivat yhtyeessä bassoa.
Historia > Ulkomaan konsertit ja hajoaminen (1992)

Vuonna 1992 Seventh Angel soitti konsertteja ja festivaaleilla Yhdistyneessä kuningaskunnassa, Hollannissa ja Saksassa. 30. maaliskuuta yhtye soitti Utrechtissa, Hollannissa. Tässä vaiheessa Detritus-yhtyeessä vaikuttanut Mark Broomhead liittyi Seventh Angeliin ja yhtye soitti jälleen Greenbelt-festivaaleille 28. elokuuta, tällä kertaa Veni Domine -yhtyeen kanssa. Soitettuaan eri festivaaleilla ja konserteissa, Seventh Angel soitti viimeisen konserttinsa 12. joulukuuta 1992 Utrechissa, Hollannissa. Yhtye hajosi.
Kitaristisolisti Ian Arkley perusti Seventh Angelin jälkeen death-doom metal -yhtye Ashen Mortalityn, josta tuli myös suosittu brittiläinen bändi.
Vuonna 2004 Retroactive Records julkaisu uudelleen loppuunmyydyt albumit The Torment ja Lament for the Weary. Vuonna 2005 Bombworks Records -levy-yhtiö julkaisi uudelleen Heed the Warning demon liveäänitteiden kera.
Historia > Paluu ja The Dust of Years (2008–)

Seventh Angel ilmoitti paluustaan 23. toukokuuta 2008. Nykyiseen kokoonpanoon kuuluu Ian Arkley, Andrew "Tank" Thompson (rummut), Simon Bibby (kitara), ja Mark Broomhead (basso). Yhtye perusti myös virallisen MySpace-sivun. 1. lokakuuta puolalainen levy-yhtiö Metal Mind Productions ilmoitti julkaisevansa uudelleen yhtyeen kaksi ensimmäistä albumia. Lamentin uusintajulkaisu sisältää lisäkappaleen "The Turning Tide". Se on tyyliltään yhtyeen tunnistettavaa thrash ja doom metalia sillä erotuksella, että laulu on death metal -murinaa. Myöhään vuonna 2008 yhtye esiintyi Brainstorm festivalissa, Flevo festivalissa, Alankomaissa, ja Nordic Festissa, Norjassa. 3. maaliskuuta 2009 Blabbermouth.net uutisoi, että yhtye menee studio The Prioryyn, Birminghamissa, tuottajanaan Greg Chandler yhtyeestä Esoteric äänittämään uuden albumin. Kansitaiteen tekee Darkwave Art -yrityksen Matt Vickerstaff (tehnyt kansia mm. My Dying Bridelle). 6. maaliskuuta ilmoitettiin, että yhtye on kiinnitetty Bombworks Recordsille. Kolmannen albumin nimeksi on varmistunut The Dust of Years. Bombworks ilmoitti albumin julkaisuajankohdaksi 24. kesäkuuta.
Diskografia

Seventh Angel (demo) (1988)
The Rehearsal Demo (1989)
Heed the Warning demo (1990)
The Torment (1990)
Lament for the Weary (1992)
Heed the Warning (2005)
The Dust of Years (2009)
Yhtyeessä vaikuttaneet muusikot

Ian Arkley – kitara, laulu
Andrew "Tank" Thompson – rummut
Simon Brynmawr – basso
Andrew Blount – basso
Andy Hopkins – basso
Simon Bibby – basso
Simon Jones – basso
Jon Willis – basso (live)
Earl Morris – basso
Colin Brookes – rummut kiertueella 1989
Scott A. Rawson – kitara
Mark Broomhead – basso
Nic White – basso
Mark Ruff – rummut
Aiheesta muualla

Seventh Angelin viralliset kotisivut (Arkistoitu – Internet Archive) (englanniksi)
Seventh Angel Encyclopaedia Metallumissa (englanniksi)
Seventh Angel Myspacessa (englanniksi) (epävirallinen)
Teleport

| Teleport Kemopetrol |
| --- | --- | --- |

Studioalbumin tiedot
 Julkaistu: 29. maaliskuuta 2006
 Formaatti: CD, digitaalinen lataus
 Tyylilaji: pop
 Kesto: 42.04
 Levy-yhtiö: Plastinka
Listasijoitukset
  Suomen virallinen lista: 11.
Kemopetrolin muut julkaisut
| Play for Me 2004 | Teleport 2006 | A Song & A Reason 2011 |
Teleport on suomalaisen popyhtye Kemopetrolin järjestyksessään neljäs studioalbumi. Albumi julkaistiin 29. maaliskuuta 2006. Albumi oli Suomen virallisella albumilistalla yhteensä vain kolme viikkoa. Parhaan sijoituksensa se saavutti ensimmäisellä listaviikollaan, kun se nousi listan 11:nneksi.
Teleport-albumi jatkoi Kemopetrolin laskusuhdannetta. Maaliskuun 2006 alussa julkaistu ”Planet”-single nousi Rumba-lehdessä vuosina 1992–2007 julkaistulla levymyynnin ja radiosoiton yhdeksi hittilistaksi yhdistäneellä Top 50 Hitit-listalla sijalle 34. Seuraavat kaksi singleä ”Already Home” ja ”Overweight & Underage” eivät tilastoituneet lainkaan.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Already Home | Kalle Koivisto | 3.30 |  |  |  |  |  |  |
| 2. | Planet | Kalle Koivisto | 3.32 |  |  |  |  |  |  |
| 3. | Overweight & Underage | Kalle Koivisto | 4.15 |  |  |  |  |  |  |
| 4. | Any Day's OK | Kalle Koivisto | 4.24 |  |  |  |  |  |  |
| 5. | Facing Yourself | Kalle Koivisto | 4.20 |  |  |  |  |  |  |
| 6. | You Don't Feel the Same | Kalle Koivisto | 4.26 |  |  |  |  |  |  |
| 7. | Turn Immortal | Kalle Koivisto | 3.46 |  |  |  |  |  |  |
| 8. | Am I Going to Heaven | Kalle Koivisto | 4.03 |  |  |  |  |  |  |
| 9. | You Heal | Kalle Koivisto | 4.32 |  |  |  |  |  |  |
| 10. | Private Encore | Kalle Koivisto | 5.31 |  |  |  |  |  |  |
Arvostelut

Desibeli.net:
Helsingin Sanomat:
Soundi:
Stara.fi:
Terell Stafford

Terell Stafford (keskellä)
Terell Lamark Stafford (s. 25. marraskuuta 1966 Miami, Florida) on yhdysvaltalainen jazztrumpetisti.
Stafford varttui Illinoisissa sekä Marylandissa ja valmistui Marylandin yliopistosta. Hän suunnitteli alun perin uraa klassisena trumpetistina ja alkoi vasta opiskeluaikanaan siirtyä jazziin. Hän tuli tunnetuksi viisivuotisesta esiintymisestään ja levyttämisestään Bobby Watsonin Horizon-kvintetin kanssa. Lisäksi hän on soittanut muiden muassa Herbie Mannin, Shirley Scottin ja Kenny Barronin kanssa. Ensimmäisen albuminsa oman kokoonpanonsa johdossa Stafford levytti Candid Recordsille vuonna 1995. Hän on johtanut myös yliopistojen yhtyeitä. Stafford on johtanut Templen yliopiston jazzopintoja.
Tampereen luonnontieteellinen museo

| Tampereen  luonnontieteellinen museo |
| --- | --- |
 Täytetty hirvi Tampereen luonnontieteellisessä museossa.
Tyyppi:  luonnontieteellinen museo
Sijainti:  Museokeskus Vapriikki Alaverstaanraitti 5 Tampella, Tampere
Perustettu:  1961
Ylläpitäjä:  Tampereen kaupunki
Johtaja:  Kimmo Antila 
Kotisivut:  vapriikki.fi/luonnontieteellinen-museo/
Koordinaatit:  61°30′10.85″N, 23°45′37.29″E
 fiTampereen  luonnontieteellinen museo 
     
Tampereen luonnontieteellinen museo on Museokeskus Vapriikissa Tampereella sijaitseva museo, jossa esitellään Pirkanmaan luontoa ja eläimiä.
Museo perustettiin alun perin 1960-luvulla Tampereen pääkirjasto Metson paikalla sijainneeseen Kaipion taloon. Sieltä se siirrettiin Metson alakertaan, missä se toimi vuoteen 1995 saakka. Sen jälkeen museo oli varastossa vuoteen 2010 saakka, jolloin se sai uudet tilat Vapriikista. Museon perusnäyttelyä laajennettiin vuonna 2015.
Kokoelmat

Perustettaessa vuonna 1960 Tampereen luonnontieteellisen museon kokoelmissa oli yli 400 täytettyä eläintä ja muun muassa noin 10 000 arkkia kasvinäytteitä. Kasvikokoelmat olivat kasvaneet lahjoitusten ja testamenttien myötä vuoteen 1968 mennessä siihen mittaan, että ne liitettiin mukaan maailman kasvikokoelmia esittelevään kokoomateokseen eli niin sanottuun herbaarioindeksiin tunnuksella TMP. Thorwald Grönblom kuoli vuonna 1971. Hänen mittava perhoskokoelmansa siirrettiin ensin Helsingin eläinmuseoon, josta se palasi Tampereelle vuonna 2009. Luonnontieteellisten kokoelmien kasvu jatkui 1970-luvulla. Täydennystä saatiin harrastajilta erityisesti hyönteiskokoelmiin, ja museo sai myös useita merkittäviä kasvikokoelmalahjoituksia.
Luonnontieteellisen museon kokoelmiin kuuluu tieteellisesti talletettuja kasvi-, eläin- ja mineraalinäytteitä Pirkanmaan ja Suomen luonnosta. Kokoelmien kokonaislaajuus on noin 258 000 näytettä. Museo ei itse aktiivisesti kerää, metsästä eikä osta kokoelmia, vaan ne ovat syntyneet ja kertyneet lahjoituksina lukuisilta yksityisiltä luonnonharrastajilta. Kokoelmia säilytetään sekä Vapriikissa että Ruskon kokoelmakeskuksessa. Kokoelmia hyödynnetään eniten tieteellisessä tutkimuskäytössä, mutta myös opetuksessa ja taideprojekteissa. Kokoelmiin voi tarjota eläin- tai kasvinäytteitä ottamalla yhteyttä Tampereen luonnontieteelliseen museoon.
Tampereen luonnontieteellisen museon erikoisuuksiin kuuluu muun muassa linnunsiipikokoelma, josta on tehty myös kirja. Pirkanmaan lintutieteellinen yhdistys lahjoitti noin 2 000 linnun siipeä käsittävän siipikokoelman Tampereen kaupungin museotoimelle vuonna 2005. Kokoelmaa hyödynnetään muun muassa lintujen rengastajien lajintunnistustenteissä. Museokokoelmien muita erikoisuuksia ovat vuonna 1972 suljetun Tampereen eläintarhan eläimet, kuten tiikeri.
Museonhoitajat

Eero Pajarre (1961–1970)
Ilmari Mäkisalo (1970–1974)
Jorma Kyrki (1974–1975)
Tuula Kallio (1976–1995)
Tomi Kumpulainen, museoamanuenssi (2007–)
Aiheesta muualla

Kuvia tai muita tiedostoja aiheesta Tampereen luonnontieteellinen museo Wikimedia Commonsissa
Tampereen luonnontieteellisen museon kotisivut (Arkistoitu – Internet Archive)
Terek

| Terek |
| --- | --- |
 Terekin yläjuoksua Pohjois-Georgiassa
Alkulähde:  Kaukasusvuoristo, Kazbek
Laskupaikka:  Kaspianmeri
Maat:  Georgia ja Venäjä
Pituus:  623 km
Valuma-alue:  60 000 km²
Terek Vladikavkazissa
Terek (ven.  ja avaariksi Те́рек, georg. თერგი, Tergi, oss.  ja tšetšeeniksi Терк, Terk) on joki Pohjois-Kaukasiassa Georgian ja Venäjän federaatioon kuuluvien Pohjois-Ossetian, Kabardino-Balkarian, Tšetšenian ja Dagestanin alueilla. Terek on 623 km pitkä ja sen vesistöalue on noin 60 000 km².
Terek saa alkunsa Georgian puolelta Kaukasusvuoristosta Kazbekin lounaisrinteeltä. Sieltä se virtaa ensin pohjoiseen ja puhkaisee Kaukasuksen pohjoisharjanteen Darielin solassa. Tämän jälkeen se virtaa halki Pohjois-Ossetian, jonka alueella se muuttuu vuoristojoesta tasankojoeksi. Pohjois-Ossetiasta joki virtaa Kabardian tasangon halki Kabardino-Balkarian koillisosassa, kääntyy itään ja virtaa sitten Pohjois-Ossetian, Tšetšenian ja Dagestanin pohjoisosien halki Kaspianmereen, jossa se muodostaa 100 km pitkän suiston. Suiston halki virtaavien suuhaarojen nimet ovat Novyi Terek, Staryi Terek ja Tatovka. Terekin merkittävämmät sivujoet ovat Ardon, Uruh, Malka, Sunža ja Fiagdon.
Joessa on voimalaitoksia. Merkittävimmät kaupungit joen varrella ovat Vladikavkaz, Beslan, Maiski, Mozdok, Novr-Ġala/Naurskaja  ja Kizljar.
Historia

Toisen maailmansodan aikana suomalainen Waffen SS:n pataljoona Nordost eteni divisioonassaan Terekjoelle saakka.
Telephantasm

| Telephantasm Soundgarden |
| --- | --- | --- |

Kokoelmalevyn tiedot
 Julkaistu: 28. syyskuuta 2012
 Tyylilaji: grunge
 Kesto: 59.40
 Levy-yhtiö: A&M, Interscope
Soundgardenin muut julkaisut
| A-Sides 2010 | Telephantasm 2010 | Live on I-5 2011 |
A-Sides on Soundgardenin vuonna 2012 julkaisema kokoelma.
Kappaleet

Kaikki sanat Chris Cornell.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | Hunted Down (Screaming Life EP)  | Kim Thayil | 2.41 |  |  |  |  |  |  |
| 2. | Hands All Over (Louder Than Love)  | Thayil | 5.58 |  |  |  |  |  |  |
| 3. | Outshined (Badmotorfinger)  | Cornell | 5.11 |  |  |  |  |  |  |
| 4. | Rusty Cage (Badmotorfinger)  | Cornell | 4.25 |  |  |  |  |  |  |
| 5. | Birth Ritual (Singles (soundtrack))  | Cornell, Thayil, Matt Cameron | 6.05 |  |  |  |  |  |  |
| 6. | My Wave (Superunknown)  | Cornell, Thayil | 5.13 |  |  |  |  |  |  |
| 7. | Spoonman (Superunknown)  | Cornell | 4.08 |  |  |  |  |  |  |
| 8. | Black Hole Sun (Superunknown)  | Cornell | 5.19 |  |  |  |  |  |  |
| 9. | Fell on Black Days (Superunknown)  | Cornell | 4.39 |  |  |  |  |  |  |
| 10. | Burden in My Hand (Down on the Upside)  | Cornell | 4.50 |  |  |  |  |  |  |
| 11. | Blow Up the Outside World (Down on the Upside)  | Cornell | 5.46 |  |  |  |  |  |  |
| 12. | Black Rain (Previously Unreleased)  | Thayil, Shepherd | 5.25 |  |  |  |  |  |  |
|  |  |  | 59.40 |  |  |  |  |  |  |
Aiheesta muualla

Telephantasm discogs.com -sivustolla
Albumi Telephantasm Encyclopaedia Metallum -sivustolla (englanniksi)
Soundgarden
| --- | --- |
Studioalbumit::   Ultramega OK  Louder Than Love  Badmotorfinger  Superunknown  Down on the Upside  King Animal 
EP:t::   Screaming Life  Fopp  Loudest Love  SOMMS  Songs from the Superunknown 
Kokoelma::   Screaming Life/Fopp  A-Sides  Telephantasm 
Videot::   Louder Than Live  Motorvision 
Singlet::   "Hunted Down"  "Flower"  "Loud Love"  "Hands All Over"  "Room a Thousand Years Wide"  "Jesus Christ Pose"  "Outshined"  "Rusty Cage"  "Spoonman"  "Black Hole Sun"  "Fell on Black Days"  "My Wave"  "The Day I Tried to Live"  "Superunknown"  "Pretty Noose"  "Burden in My Hand"  "Blow Up the Outside World"  "Ty Cobb"  "Bleed Together" 
Aiheeseen liittyvää::   Grunge  Audioslave  Hater  Temple of the Dog